DOI: 10.14457/tu.the.2016.139
title: ความรู้ความเข้าใจของผู้บริหารองค์กรปกครองส่วนท้องถิ่นในจังหวัดลำปาง ตามพระราชบัญญัติคุ้มครองเด็ก พ.ศ. 2546

description: การศึกษาเรื่อง “ความรู้ความเข้าใจของผู้บริหารองค์กรปกครองส่วนท้องถิ่นในจังหวัดลำปางตามพระราชบัญญัติคุ้มครองเด็ก พ.ศ. 2546” โดยมีวัตถุประสงค์เพื่อศึกษาถึงความรู้ความเข้าใจของผู้บริหารองค์กรปกครองส่วนท้องถิ่นในจังหวัดลำปางในการปฏิบัติงานตามพะราชบัญญัติคุ้มครองเด็ก พ.ศ. 2546 ปัญหาและอุปสรรคในการดำเนินการของผู้บริหารองค์กรปกครองส่วนท้องถิ่นในจังหวัดลำปางในฐานะพนักงานเจ้าหน้าที่ตามพระราชบัญญัติคุ้มครองเด็ก พ.ศ. 2546 และแนวทางการปฏิบัติงานของผู้บริหารองค์กรปกครองส่วนท้องถิ่นในจังหวัดลำปางที่เกี่ยวข้องกับเด็กตามพระราชบัญญัติคุ้มครองเด็ก พ.ศ. 2546 โดยการศึกษาครั้งนี้ใช้แบบสอบถาม เป็นเครื่องมือในการเก็บข้อมูลจากกลุ่มตัวอย่าง จำนวนทั้งสิ้น 103 คน สถิติที่ใช้ในการศึกษาครั้งนี้ คือ ค่าร้อยละ (Percentage) การแจกแจงความถี่ (Frequency) ค่าเฉลี่ย (Mean) ค่าเบี่ยงเบนมาตรฐาน (Standard Deviation) การเปรียบเทียบความแตกต่างและความแปรปรวนด้วยสถิติF-test เพื่อทดสอบความมีนัยสำคัญทางสถิติ กำหนดระดับความมีนัยทางสถิติที่ระดับ 0.05 ผลการศึกษา พบว่า ความรู้ความเข้าใจของผู้บริหารองค์กรปกครองส่วนท้องถิ่นในจังหวัดลำปาง ตามพระราชบัญญัติคุ้มครองเด็ก พ.ศ. 2546 กับปัจจัยส่วนบุคคล เห็นได้อย่างชัดเจนว่าสถานภาพ ระยะเวลาการดำรงตำแหน่ง และประสบการณ์ที่เกี่ยวข้องในการทำงานด้านสวัสดิการสังคม มีความสัมพันธ์กันอย่างมีนัยสำคัญที่ระดับ 0.05 แสดงว่า สถานภาพ ระยะเวลาการดำรงตำแหน่งและประสบการณ์ที่เกี่ยวข้องในการทำงานด้านสวัสดิการสังคม มีผลต่อความคิดเห็นในเรื่องความรู้ความเข้าใจของผู้บริหารองค์กรปกครองส่วนท้องถิ่นในจังหวัดลำปาง ตามพระราชบัญญัติคุ้มครองเด็ก พ.ศ. 2546 การดำเนินงานตามอำนาจหน้าที่ของผู้บริหารองค์กรปกครองส่วนท้องถิ่นในฐานะพนักงานเจ้าหน้าที่ ตามพระราชบัญญัติคุ้มครองเด็ก พ.ศ. 2546 ในส่วนของปัจจัยส่วนบุคคลเห็นได้อย่างชัดเจนว่า สถานภาพ ระยะเวลาการดำรงตำแหน่ง และประสบการณ์ที่เกี่ยวข้องในการทำงานด้านสวัสดิการสังคม มีความสัมพันธ์กันอย่างมีนัยสำคัญที่ระดับ 0.05 แสดงว่า สถานภาพ ระยะเวลาการดำรงตำแหน่ง และประสบการณ์ที่เกี่ยวข้องในการทำงานด้านสวัสดิการสังคม มีผลต่อความคิดเห็นในเรื่องการดำเนินงานตามอำนาจหน้าที่ของผู้บริหารองค์กรปกครองส่วนท้องถิ่นในฐานะพนักงานเจ้าหน้าที่ตามพระราชบัญญัติคุ้มครองเด็ก พ.ศ. 2546 ในเรื่องปัญหาและอุปสรรคในการดำเนินงานของผู้บริหารองค์กรปกครองส่วนท้องถิ่นในฐานะพนักงานเจ้าหน้าที่ตามพระราชบัญญัติคุ้มครองเด็ก พ.ศ. 2546 ในส่วนของปัจจัยส่วนบุคคล เห็นได้อย่างชัดเจนว่า สถานภาพและประสบการณ์ที่เกี่ยวข้องในการทำงานด้านสวัสดิการสังคม มีความสัมพันธ์กันอย่างมีนัยสำคัญที่ระดับ 0.05 แสดงว่า สถานภาพและประสบการณ์ที่เกี่ยวข้องในการทำงานด้านสวัสดิการสังคม มีผลต่อความคิดเห็นในเรื่องปัญหาและอุปสรรคในการดำเนินงานของผู้บริหารองค์กรปกครองส่วนท้องถิ่นในฐานะหนักงานเจ้าหน้าที่ตามพระราชบัญญัติคุ้มครองเด็ก พ.ศ. 2546ข้อเสนอแนะจากผลการศึกษา พบว่า เพื่อให้เกิดการคุ้มครองเด็กที่เป็นไปตามเจตนารมณ์ของพระราชบัญญัติคุ้มครองเด็ก พ.ศ. 2546 มีการดำเนินงานอย่างเป็นระบบและต่อเนื่อง และเพื่อเป็นการเสริมความรู้ความเข้าใจให้กับผู้บริหารองค์กรปกครองส่วนท้องถิ่น การกำหนดแนวทางจึงต้องมีการกำหนดนโยบายและแผนด้านการคุ้มครองเด็กไว้ในเทศบัญญัติของท้องถิ่น พร้อมทั้งจัดตั้งศูนย์ให้ความช่วยเหลือ โดยส่งเสริมให้มีการทำงานร่วมกับภาคีเครือข่ายในชุมชน และมีระบบส่งต่อที่สามารถกระทำได้อย่างรวดเร็ว โดยให้องค์กรปกครองส่วนท้องถิ่นเป็นหน่วยรับเรื่องส่งต่อโดยตรง อีกทั้งต้องจัดทำฐานข้อมูลของเด็กในพื้นที่ที่รับผิดชอบให้ครบถ้วน เป็นปัจจุบัน ส่งเสริมและสนับสนุนโครงการ กิจกรรมที่เป็นประโยชน์ต่อชุมชน